Karl Wilhelm von Meyer
Karl Wilhelm von Meyer (ka Carl Wilhelm; 15. juuli 1710 Ivangorod – 16./27. detsember 1767) oli Venemaa sõjaväelane (major) ning Vändra mõisnik. Karl Wilhelm von Meyer oli major Gustav von Meyeri ja Vändra mõisa pärija Johanna Regina von Meyeri (sünd. Bennet) vanim poeg. Aastail 1749–1767 oli ta ka Vändra koguduse eestseisja. Ta suri 16. detsembril 1767 kell 6 hommikul pärast viiepäevast haigust ning maeti 6. märtsil 1768.